
ГОДИШЕН ДОКЛАД

ЗА ОЦЕНКА НА УДОВЛЕТВОРЕНОСТТА НА ПОТРЕБИТЕЛИТЕ НА АДМИНИСТРАТИВНИ УСЛУГИ ПРЕДОСТАВЯНИ ОТ ОДМВР - ПЕРНИК
ПРЕЗ 2023 ГОДИНА

Настоящият доклад е изготвен в изпълнение на чл. 29 от утвърдените с МЗ № 8121з-760/23.07.2020 г. Вътрешни правила за организацията на административното обслужване на гражданите и юридическите лица в МВР, изменена и допълнена със МЗ № 8121з -1396/23.12.2020 г., изменена и допълнена със МЗ № 8121з-635/16.05.2022 г. и чл. 6 от утвърдените със заповед № 313з-1526/11.08.2020 г. на директор ОДМВР - Перник Вътрешни правила за организацията на административното обслужване на гражданите и юридическите лица в ОДМВР - Перник (Правилата).
През отчетната година административното обслужване в ОДМВР - Перник се извършваше при спазване на принципите заложени в чл. 2 на Наредба за административното обслужване, приета с ПМС № 246/13.09.2006 г., в съответствие с правилата и процедурите разпоредени в Административнопроцесуалния кодекс (АПК), Правилата за административно обслужване в областната дирекция и приложение Харта на клиента, утвърдени със заповед № 313з-1526/11.08.2020 г.,  съдържащи собствени стандарти за административно обслужване, съгласно чл. 20, ал. 2 и Приложение № 8 от Наредбата за административното обслужване, както и друга специфична за областната дирекция информация.
За усъвършенстване работата на ОДМВР - Перник с граждани и в изпълнение на чл. 24 от Наредбата за административно обслужване е създадена организация за извършване оценка на качеството на предоставяните административни услуги включваща получаване на обратна връзка чрез следните методи:

· Извършване на анкетни проучвания;
· Извършване на наблюдения по метода „таен клиент“;
· Анализ на предложения, жалби и сигнали;
· Анализ на медийни публикации.

Използването на тези методи имаше за цел да подпомогне процесите по улесняване на потребителите на административни услуги, предоставяни от областната дирекция, да се получи информация за тяхната удовлетвореност, мнения и препоръки за насоката в която трябва да работи нашата администрация за постигане на оптимално обслужване и максимално улеснен достъп до услугите.

             АНКЕТНИ ПРОУЧВАНИЯ:
             През 2023 г. в ОДМВР - Перник бе извършено  проучване на удовлетвореността на  гражданите, ползвали административни услуги в звената за административно обслужване чрез анкетиране, което бе проведено през периода 01.01.2023 г. – 31.12.2023 г.  
             За целта на проучването бяха предоставени анкетни карти за попълване от потребителите на административни услуги в сектор БДС при ОДМВР - Перник и неговите звена в РУ – Радомир, РУ – Брезник и РУ – Трън, сектор „Пътна полиция“ към отдел „Охранителна полиция“, група „Миграция“  при ОДМВР – Перник и звената за контрол на общоопасните средства при ОДМВР - Перник. През отчетния период в кутиите за мнения и препоръки са постъпили 162 бр. анкетни карти. От извършения анализ се установи, че като цяло гражданите са доволни от качеството на предоставяните им услуги. Средната оценка за цялостното административно обслужване, формирана за периода в ОДМВР – Перник е  много добра 4,85.
            За улеснение на гражданите и експедитивност при извършването на административни услуги, във всички структурни звена на ОДМВР – Перник са създадени и функционират електронни пощенски кутии. 
             
            ИЗВЪРШВАНЕ НА НАБЛЮДЕНИЯ ПО МЕТОДА „ТАЕН КЛИЕНТ“
            През месец декември 2023 г. бе извършена проверка на основание чл. 24 от Наредбата за административното обслужване, приета с ПМС № 246/13.09.2006 г. и заповед № 313з-3102/14.11.2023 г. на директора ОДМВР – Перник, старши комисар Милчо Милчов чрез прилагане на метода за наблюдение „Таен клиент“, в съответствие с разработената от Института по публична администрация Методологията за провеждане на проучването.
             Целите на проверката бяха да бъде установено до каква степен се спазват организационните стандарти и изисквания, разписани в утвърдените със заповед № 313з-1526/11.08.2020 г. от директор ОДМВР - Перник Вътрешни правила за организацията на административното обслужване на гражданите и юридическите лица в ОДМВР - Перник и приложение Харта на клиента от звената за административно обслужване на областната дирекция и до каква степен са усъвършенствани работните процеси от гледна точка на потребителя. 
             Проверката бе назначена за периода 20.11.2023 г. – 11.12.2023 г. и започна в група „МПС, водачи и АНД“ на сектор „Пътна полиция“ към отдел „Охранителна полиция“ при ОДМВР - Перник като обхвана изпълнението на административната услуга: „Прекратяване на регистрация на собствено МПС“. Същата се проведе по електронен път на електронна поща с адрес: kat-pernik@mvr.bg по предварително изготвен и утвърден от директор ОДМВР - Перник сценарий, имащ за цел да тества определено обслужващо и работно поведение на служителите от сектора, изразяващо се в начина им на действие, време за реакция, пълнота и достоверност на информацията при получаване на запитване по електронна поща от гражданин за получаване на посочената по-горе административна услуга. За целите на наблюдението бе разработена карта с критерии за оценка, с включени в нея въпроси, насочени към събиране на фактологична информация, чрез изискване на отговор с „да“ или „не“.
              От направената проверка чрез наблюдение по метода „Таен клиент“ се установи, че служителят/служителите от група „МПС, водачи и АНД“ на сектор „Пътна полиция“ администриращи e-mail: kat-pernik@mvr.bg в срока по чл. 21 от раздел III на Правилата („Срокът за обработване и отговор на запитвания от общ характер, които информират и консултират потребителите по въпроси от общ характер е до 5 работни дни, ако запитванията са постъпили по пощата или по електронната поща …..“) потвърдиха получаването на имейла в срок и изрично поискания от гражданина входящ номер. Отговориха на запитването изчерпателно, на достъпен и разбираем език и с необходимата учтивост и спазиха нормативно определения срок за отговор. 
            По метода „Таен клиент“ беше направена проверка в сектор БДС при ОДМВР – Перник като обхвана административната услуга „Подаване на документи на дете навършило 14 години за издаване на лична карта (първа лична карта)“. Същата се проведе по електронен път на електронна поща с адрес: bds-pernik@mvr.bg по предварително изготвен и утвърден от директор ОДМВР - Перник сценарий, имащ за цел да тества определено обслужващо и работно поведение на служителите от сектора, изразяващо се в начина им на действие, време за реакция, пълнота и достоверност на информацията при получаване на запитване по електронна поща от гражданин за получаване на посочената по-горе административна услуга. За целите на наблюдението бе разработена карта с критерии за оценка, с включени в нея въпроси, насочени към събиране на фактологична информация, чрез изискване на отговор с „да“ или „не“.
            От направената проверка беше установено, че гражданина подал запитването е информиран за получаването му и е информиран за изрично поискания входящ номер. В рамките на нормативно определения срок заявителят получи пълен, ясен и точен отговор на зададените въпроси, съдържащ и допълнителна информация на достъпен и разбираем език.
            По метода „Таен клиент“ беше направена и проверка в група „Миграция“ при ОДМВР – Перник, която обхвана административната услуга „Необходими документи и каква е процедурата за наемане на сезонен работник в Р България“. Същата се проведе по електронен път на електронна поща с адрес: migration-pernik@mvr.bg по предварително изготвен и утвърден от директор ОДМВР - Перник сценарий, имащ за цел да тества определено обслужващо и работно поведение на служителите от групата изразяващо се в начина им на действие, време за реакция, пълнота и достоверност на информацията при получаване на запитване по електронна поща от гражданин за получаване на посочената по-горе административна услуга. За целите на наблюдението бе разработена карта с критерии за оценка, с включени в нея въпроси, насочени към събиране на фактологична информация, чрез изискване на отговор с „да“ или „не“.
            От направената проверка беше установено, че гражданина подал запитването е получил потвърждение на запитването си и е информиран за изрично поискания входящ номер. В рамките на нормативно определения срок заявителят получи пълен, ясен и точен отговор на зададените въпроси, съдържащ и допълнителна информация на достъпен и разбираем език.
	От гореизложеното е видно, че в преобладаващата част от звената, осъществяващи административно обслужване се спазват нормативно определените срокове за изпълнение на предоставените от ОДМВР – Перник административни услуги. Електронните пощенски кутии се обслужват бързо и качествено. Служителите, имащи отношение към предоставяне на услугите са компетентни и отзивчиви към гражданите. 
	Докладът е публикуван на интернет страницата на ОДМВР – Перник в раздел „Административно обслужване“ в рубриката „Проучване и измерване на удовлетвореността на потребителите на административни услуги“. 

           АНАЛИЗ НА ПРЕДЛОЖЕНИЯ, ЖАЛБИ И СИГНАЛИ
           Съгласно чл. 11 от  утвърдените със заповед № 313з-1526/11.08.2020 г. на директор ОДМВР - Перник oрганизационно - технологични правила за организацията на административното обслужване на гражданите и юридическите лица от ОДМВР – Перник, организацията на работа с предложения и сигнали се извършва в съответствие с Административно-процесуалния кодекс и утвърдените от министъра на вътрешните работи правила.
През 2023 г. не са постъпвали сигнали и предложения по реда на Глава осма от Административно-процесуалния кодекс, свързани с предоставяните от областната дирекция административни услуги.
            АНАЛИЗ НА МЕДИЙНИ ПУБЛИКАЦИИ
            Медийните публикации са важен източник на информация за областната дирекция, относно нагласата на потребителите и тяхната удовлетвореност от административното обслужване. Медийният мониторинг като метод за получаване на обратна връзка и измерване на удовлетвореността на гражданите може да се използва като незабавна реакция по повод конкретна медийна публикация, така и като регулярен метод за изследване на общественото мнение за определен период.
            В ОДМВР - Перник се извършва ежедневен мониторинг на регионални и национални медии и социални мрежи с цел установяване на нагласата на потребителите на административни услуги от звената и, както и тяхната удовлетвореност от административното обслужване. Не бяха установени медийни публикации имащи отношение към предоставянето на административни услуги от областната дирекция. 	
             През 2023 г. са предприети действия за подобряване на административното обслужване, както следва:
              - пусната е в експлоатация лифт/рампа за осигуряване достъпа до ЦАО в сектор „Пътна полиция“ за хора с увреждания;
             - във всички центрове за административно обслужване (с изключение на група „Миграция“) е осигурен непрекъснат режим на работа с потребителите в рамките на обявеното работно време;
             - в ОДМВР – Перник е изготвен проект за преустройство на помещенията на бившия стол на дирекцията в единен център за административно обслужване на граждани (ЦАО) на обща стойност около 650 000 лв.,  като при санирането на сградата е осигурена достъпна среда за хора в неравностойно положение. Предстои обявяване на обществена поръчка, като в ЦАО при ОДМВР – Перник ще се помещават гишета на сектор БДС, сектор „Пътна полиция“ – АНД и група „Миграция“. Предвидени са и архивни помещения.         
              За измерване удовлетвореността на потребителите на административни услуги през 2024 г.  ОДМВР - Перник си поставя следните цели:
· Да предоставяме еднакъв достъп до услуги и информация на гражданите, независимо от техния пол, раса, народност, етническа принадлежност, религия, здравословно състояние, образование, възраст и др.;
· Обслужването на гражданите да се извършва от компетентни, отзивчиви и отговорни служители;
· Качествено, бързо и прозрачно административно обслужване;
· Намаляване на административната тежест за граждани от компетентността на областната дирекция.

